UMgungundlovu

uMgungundlovu (ook bekend as Dingaanstat) was die koninklike hoofstad van Zoeloekoning Dingaan (1828–1840) en een van verskeie militêre komplekse (amakhanda) wat hy opgebou het. Hy het sy koninklike kraal in 1829 in die eMakhosini-vallei teen Leeukop (Singonyama), net suid van die Wit-Mfolozirivier opgerig.

Die naam uMgungundlovu is afgelei van die Zoeloe-frase "ungungu we ndlovu", wat "die geheime konklaaf van die olifant" beteken. Sommige bronne verwys ook na uMgungundlovu as "die plek van die olifant". Die woord indlovu (olifant) verwys na die koning van die Zoeloes.Adrian Koopman: The Place of the Elephants?; Geskiedenis van Pietermaritzburg op www.pmbhistory.co.za , besoek io 21 Desember 2014

 Beskrywing 
In 1828 vermoor Dingaan sy halfbroer, Shaka, en word so die koning van die Zoeloes. Hy stig sy koninklike kraal (of hoofstad) in 1829 by uMgungundlovu. Dit was ook een van sy militêre komplekse (amakhanda). Die kraal lê tussen twee strome, die Umkhumbane na die suide en Nzololo na die noorde.

 Heuwel van Teregstelling 
duimnael|links|Monument wat Retief en sy afvaardiging gedenk

KwaMatiwane (die sogenaamde Heuwel van Teregstelling) is die rant noord-oos van Umgungundlovu. Dit is na stamhoof Matiwane vernoem. In 1829 het Dingaan hom en al sy volgelinge tereggestel nadat hy teen sy bewind gedraai het.

Later, op 6 Februarie 1838, was dit ook die plek waar Dingaan opdrag vir die moord op Voortrekkerleier Piet Retief en sy geselskap gegee het.Inligting oor Dingaan op sahistory.org.za, besoek op 22 Desember 2014

Ná die Slag van Bloedrivier op 16 Desember 1838 het Dingaan uMgungundlovu afgebrand.

 Verwysings 

Kategorie:KwaZulu-Natal